ระเบียบคณะกรรมการมาตรวิทยาแห่งชาติระเบียบคณะกรรมการมาตรวิทยาแห่งชาติว่าด้วย การเงิน การบัญชี และการงบประมาณ พ.ศ. ๒๕๔๒ เพื่อให้การดำเนินงานเกี่ยวกับการบริหารการเงินการบัญชี และการงบประมาณเป็นไปด้วยความเรียบร้อยสามารถสนองต่อวัตถุประสงค์และเกิดประโยชน์สูงสุดของสถาบันมาตรวิทยาแห่งชาติ ฉะนั้น อาศัยอำนาจตามความในมาตรา๕ มาตรา ๑๔ และมาตรา ๒๓ แห่งพระราชบัญญัติพัฒนาระบบมาตรวิทยาแห่งชาติ พ.ศ. ๒๕๔๐คณะกรรมการมาตรวิทยาแห่งชาติ จึงออกระเบียบว่าด้วย การเงิน การบัญชีและการงบประมาณ พ.ศ. ๒๕๔๒ ไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการมาตรวิทยาแห่งชาติ ว่าด้วยการเงิน การบัญชีและการงบประมาณ พ.ศ. ๒๕๔๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการมาตรวิทยาแห่งชาติสำนักงานตรวจเงินแผ่นดิน หมายความว่า สำนักงานตรวจเงินแผ่นดินของรัฐสถาบัน หมายความว่า สถาบันมาตรวิทยาแห่งชาติผู้อำนวยการ หมายความว่าผู้อำนวยการสถาบันมาตรวิทยาแห่งชาติรองผู้อำนวยการ หมายความว่ารองผู้อำนวยการสถาบันมาตรวิทยาแห่งชาติผู้จัดการฝ่าย หมายความว่า ผู้จัดการฝ่ายต่างๆ ของสถาบันมาตรวิทยาแห่งชาติพนักงาน หมายความว่าพนักงานของสถาบันมาตรวิทยาแห่งชาติ ซึ่งได้รับอนุมัติทำสัญญาปฏิบัติงานและแต่งตั้งเป็นพนักงานปฏิบัติงานเต็มเวลาปีงบประมาณ หมายความว่าระยะเวลาตั้งแต่วันที่ ๑ มกราคมถึงวันที่ ๓๑ ธันวาคมของปีงบประมาณรายจ่าย หมายความว่า จำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์และในระยะเวลาที่กำหนดในแต่ละปีงบประมาณหนี้ หมายความว่าข้อผูกพันที่จะต้องจ่ายหรืออาจจะต้องจ่ายเป็นเงินสิ่งของหรือบริการ ไม่ว่าจะเป็นข้อผูกพันอันเกิดจากการกู้ยืมการค้ำประกัน การซื้อ หรือการจ้างโดยใช้เครดิต หรือจากการอื่นใดเงินประจำงวด หมายความว่าส่วนหนึ่งของงบประมาณรายจ่ายที่แบ่งสรรให้จ่ายหรือให้ก่อหนี้ผูกพันในระยะเวลาหนึ่งหมวด ๑การเงิน ส่วนที่ ๑ รายได้ ข้อ ๔ รายได้ ของสถาบัน หมายถึง(๑) เงินอุดหนุนที่รัฐบาลจัดสรรให้จากงบประมาณแผ่นดินประจำปี(๒) เงินอุดหนุนจากต่างประเทศและองค์กรระหว่างประเทศ(๓) เงินหรือทรัพย์สินที่ได้รับจากหน่วยงานของรัฐบาล(๔) เงินหรือทรัพย์สินที่มีผู้มอบให้แก่สถาบัน(๕) รายได้หรือผลประโยชน์ที่ได้รับจากการลงทุนและจากทรัพย์สินของสถาบัน(๖) ผลประโยชน์ และค่าตอบแทนต่างๆ ที่ได้จากการให้บริการของสถาบัน(๗) รายได้หรือผลประโยชน์อย่างอื่นนอกเหนือจากข้อ (๑) ถึง (๖)ส่วนที่ ๒ รายจ่าย ข้อ ๕หมวดรายจ่ายของแผนงานหรือโครงการ จำแนกออกเป็น ๖ หมวด คือ(๑) หมวดเงินเดือนและค่าจ้าง(๒) หมวดค่าตอบแทน ใช้สอย และวัสดุ(๓) หมวดสาธารณูปโภค(๔) หมวดค่าครุภัณฑ์ ที่ดินและสิ่งปลูกสร้าง(๕) หมวดเงินสนับสนุน(๖) หมวดรายจ่ายอื่นส่วนที่ ๓ การรับเงิน หลักฐานการรับเงินข้อ ๖ใบเสร็จรับเงิน ให้ใช้ตามแบบที่สถาบันกำหนด และให้มีสำเนาติดไว้กับเล่มอย่างน้อย๑ ฉบับ เพื่อเป็นหลักฐานในการตรวจสอบข้อ ๗ใบเสร็จรับเงินทุกฉบับจะต้องมีหมายเลขเรียงลำดับกำกับไว้ทุกฉบับและมีทะเบียนควบคุมใบเสร็จรับเงินและหลักฐานการเบิกใบเสร็จรับเงินที่สามารถตรวจสอบได้ข้อ ๘ใบเสร็จรับเงิน ห้ามขูด ลบ แก้ไข เพิ่มเติม หมายเลขใบเสร็จรับเงินจำนวนเงินหรือชื่อผู้ชำระเงิน หากใบเสร็จรับเงินฉบับใดลงรายการผิดพลาดให้ยกเลิกใบเสร็จรับเงินนั้นทั้งฉบับโดยออกฉบับใหม่ใบเสร็จรับเงินฉบับที่ยกเลิกให้เก็บรวมไว้กับสำเนาเพื่อประโยชน์ในการตรวจสอบการรับเงินข้อ ๙การรับเงินทุกประเภท ยกเว้นเงินงบประมาณแผ่นดิน ให้สถาบันออกใบเสร็จรับเงินไว้เป็นหลักฐานข้อ ๑๐เงินรายได้ที่สถาบันได้รับให้นำฝากธนาคารหรือสถาบันการเงินในชื่อบัญชี กองทุนเพื่อการพัฒนาระบบมาตรวิทยาในวันที่ได้รับหรืออย่างช้าในวันทำการถัดไป การสั่งจ่ายเงินเพื่อการดำเนินงานของสถาบันให้จ่ายจากบัญชี สถาบันมาตรวิทยาแห่งชาติข้อ ๑๑ในการจัดเก็บเงินทุกประเภท ให้ส่วนการคลัง ฝ่ายบริหาร เป็นผู้จัดเก็บส่วนที่ ๔ การจ่ายเงิน หลักฐานการจ่ายข้อ ๑๒หลักฐานการจ่าย หมายถึง หลักฐานที่แสดงว่าได้มีการจ่ายเงินให้แก่เจ้าหนี้ หรือผู้รับเงินตามข้อผูกพันแล้วและให้เป็นไปตามที่สถาบันกำหนดข้อ ๑๓ใบสำคัญคู่จ่าย หมายถึง หลักฐานการจ่ายที่เป็นใบเสร็จรับเงิน หลักฐานของธนาคารแสดงการจ่ายเงินให้แก่เจ้าหนี้หรือหลักฐานการนำเงินเข้าบัญชีเงินฝากของผู้รับกรณีใบสำคัญคู่จ่ายที่เป็นใบเสร็จรับเงินซึ่งผู้รับเงินออกให้อย่างน้อยต้องมีรายการดังนี้(๑) ชื่อ สถานที่อยู่หรือที่ทำการของผู้รับเงิน(๒) วัน เดือน ปี ที่รับเงิน(๓) รายละเอียดของค่าใช้จ่าย(๔) จำนวนเงิน(๕) ลายมือชื่อผู้รับเงินข้อ ๑๔กรณีใบสำคัญคู่จ่ายสูญหาย ให้ปฏิบัติดังนี้(๑) ใบสำคัญคู่จ่ายที่เป็นใบเสร็จรับเงินสูญหายให้ใช้สำเนาใบเสร็จรับเงินซึ่งผู้รับเงินรับรองแทนได้(๒) ถ้าใบสำคัญคู่จ่ายที่เป็นใบเสร็จรับเงินสูญหายและไม่อาจขอสำเนาใบเสร็จรับเงินตามข้อ ๑๔ (๑) ได้ให้ผู้จ่ายเงินทำใบรับรองการจ่ายเงินโดยชี้แจงเหตุผล พร้อมทั้งคำรับรองว่ายังไม่เคยนำใบสำคัญคู่จ่ายมาเบิกจ่ายและหากค้นพบภายหลังจะไม่นำมาเบิกจ่ายอีก เสนอให้ผู้อำนวยการพิจารณาอนุมัติเมื่อได้รับอนุมัติแล้ว ให้ใช้ใบรับรองการจ่ายเงินนั้นเป็นใบสำคัญคู่จ่ายได้ข้อ ๑๕การจ่ายเงินที่ไม่อาจเรียกใบเสร็จรับเงินได้ให้ผู้จ่ายเงินทำใบรับรองการจ่ายเงิน ตามแบบที่สถาบันกำหนดข้อ ๑๖ การจ่ายเงินถ้าผู้มีสิทธิรับเงินไม่สามารถมารับเงินได้ด้วยตนเองจะมอบอำนาจให้บุคคลอื่นเป็นผู้มารับเงินแทนจะต้องมีหนังสือมอบอำนาจการรับเงินมามอบให้ผู้จ่ายเงินเก็บไว้เป็นหลักฐานข้อ ๑๗ หลักฐานการจ่ายเงินและเอกสารประกอบทุกรายการ เมื่อมีการจ่ายเงินไม่ว่าด้วยเงินสด หรือเช็คก็ตามจะต้องประทับตราจ่ายเงินแล้วการจ่ายเงินข้อ ๑๘ การจ่ายเงินให้ปฏิบัติตามระเบียบหรือหลักเกณฑ์ตามที่สถาบันกำหนดข้อ ๑๙การจ่ายเงินทุกครั้ง ให้จ่ายเป็นเช็คของธนาคารเข้าบัญชีในนามของผู้มีสิทธิรับเงินหรือในนามของหน่วยงาน ยกเว้นการจ่ายเงินจากเงินสดย่อย และการจ่ายเงินดังกล่าวต้องจัดทำหลักฐานการจ่ายไว้เพื่อประโยชน์ในการตรวจสอบด้วยการจ่ายเงินโดยเช็คให้ปฏิบัติดังนี้(๑) ผู้มีอำนาจลงนามในเช็คสั่งจ่ายให้เป็นไปตามที่ผู้อำนวยการกำหนด(๒) เช็คสั่งจ่าย ให้ขีดคร่อมระบุชื่อผู้รับและขีดฆ่าคำว่า หรือตามคำสั่ง หรือ ผู้ถือ ออก(๓) จัดให้มีการควบคุมการรับการใช้และการเก็บรักษาเช็คข้อ ๒๐การจ่ายเงินจากเงินสดย่อย จะต้องเป็นค่าใช้จ่ายตามระเบียบดังนี้(๑) เป็นค่าใช้จ่ายหรือหนี้จำนวนเล็กน้อย(๒) เป็นหนี้ที่ต้องชำระด้วยเงินสดซึ่งผู้ขายไม่ยินยอมรับชำระหนี้ด้วยเช็ค และเป็นสินค้าที่ไม่สามารถจัดหาจากผู้ขายรายอื่นได้หรือจัดซื้อจากผู้ขายรายอื่นไม่สะดวก(๓) เป็นการยืมซื้อของหรือเป็นค่าใช้จ่ายในการไปปฏิบัติงานข้อ ๒๑ให้ส่วนการคลังของสถาบันเก็บเงินสดในมือไว้สำรองจ่ายได้ไม่เกิน ๓๐,๐๐๐ บาท (สามหมื่นบาทถ้วน) ต่อวันเว้นแต่ตัวเงินสดซึ่งเบิกมาเพื่อจ่ายเฉพาะกิจเป็นคราวๆ ไป ในกรณีจำเป็นต้องเก็บเงินสดในมือไว้สำรองจ่ายสูงกว่าวงเงินข้างต้นให้กระทำได้โดยอนุมัติของผู้อำนวยการข้อ ๒๒รายการจ่ายเงินสดย่อยทุกรายการจะต้องลงรายการในทะเบียนคุมเงินสดย่อย เพื่อการควบคุมและจะต้องมีหลักฐานประกอบการเบิกจ่ายทุกรายการข้อ ๒๓จำนวนเงินสดย่อยของพนักงานผู้รับผิดชอบในแต่ละวันจะต้องประกอบด้วยรายการดังนี้(๑) จำนวนเงินสดคงเหลือ(๒) ใบสำคัญที่ได้รองจ่ายเงินไปแล้วพนักงานผู้รับผิดชอบเงินสดย่อยจะต้องจัดทำสรุปรายงานเพื่อเบิกเงินชดเชยตามจำนวนในใบสำคัญที่ได้รองจ่ายไปแล้วทุกสัปดาห์หรือเมื่อเงินสดคงเหลือมีไม่เพียงพอจ่าย มาสมทบเงินสดย่อยให้ได้จำนวนเงินตามที่กำหนดข้อ ๒๔พนักงานผู้รับผิดชอบเงินสดย่อยต้องได้รับการแต่งตั้งจากผู้อำนวยการและในกรณีที่พนักงานผู้รับผิดชอบเงินสดย่อยไม่สามารถปฏิบัติหน้าที่ได้ให้ผู้อำนวยการมอบหมายให้พนักงานคนอื่นปฏิบัติงานแทนเป็นการชั่วคราวไปก่อนโดยให้มีการตรวจสอบยอดคงเหลือและรายการใบสำคัญที่ยังไม่ได้เบิกชดเชยและให้ส่งมอบงานเป็นลายลักษณ์อักษรจนกว่าพนักงานผู้รับผิดชอบจะกลับมาปฏิบัติงานตามปกติข้อ ๒๕ให้หัวหน้าส่วนการคลังตรวจสอบการจ่ายเงินสดและเงินสดคงเหลือโดยมิได้บอกกล่าวล่วงหน้าเป็นครั้งคราวหากมีการผิดพลาดอย่างใดในการตรวจสอบต้องรายงานให้ผู้อำนวยการทราบเรื่องโดยทันทีเงินยืมทดรองจ่ายข้อ ๒๖ให้สถาบันมีเงินทดรองจ่าย เพื่อสำรองจ่ายในการปฏิบัติงานตามภาระหน้าที่ที่ได้รับมอบหมายข้อ ๒๗การจ่ายเงินทดรองจ่ายทุกครั้ง ให้ผู้ยืมทำสัญญาการยืมเงินตามแบบที่สถาบันกำหนดข้อ ๒๘ให้ผู้อำนวยการหรือผู้ที่ผู้อำนวยการมอบหมายเป็นผู้อนุมัติการยืมเงินทดรองจ่ายข้อ ๒๙การคืนเงินทดรองจ่าย ให้ผู้ยืมรวบรวมใบสำคัญคู่จ่ายพร้อมทั้งเงินคงเหลือ(ถ้ามี)ส่งคืนสถาบันภายในกำหนดระยะเวลา ดังนี้(๑) กรณีเดินทางไปปฏิบัติงานให้คืนภายใน ๑๕ วันนับแต่วันที่ผู้เดินทางกลับถึงสถานที่อยู่หรือสถานที่ปฏิบัติงานหากไม่ได้เดินทางตามที่กำหนด ให้นำเงินยืมทั้งหมดที่ได้รับส่งคืนทันที(๒) กรณียืมเงินเพื่อปฏิบัติงานอื่นนอกเหนือจากข้อ๒๙ (๑) ให้คืนภายใน ๑๕ วันนับแต่วันที่ได้รับเงินข้อ ๓๐ผู้ยืมเงินทดรองจ่ายจะต้องส่งใช้ใบสำคัญคู่จ่ายของสัญญายืมเงินครั้งก่อนให้เสร็จสิ้นก่อนที่จะเบิกเงินทดรองจ่ายจำนวนใหม่เว้นแต่กรณีที่จำเป็นจะต้องเดินทางไปปฏิบัติงานอีก โดยที่ยังไม่สามารถส่งใช้เงินยืมทดรองจ่ายในการเดินทางไปปฏิบัติงานครั้งที่แล้วได้ให้ยืมเงินทดรองจ่ายเพื่อไปปฏิบัติงานได้อีกเพียงครั้งเดียวข้อ ๓๑ผู้ยืมเงินทดรองจ่ายจะต้องจ่ายเงินตามที่ระบุไว้ในรายการและวัตถุประสงค์ในสัญญายืมเงินเท่านั้นข้อ ๓๒ สัญญายืมเงินซึ่งยังไม่ได้ชำระคืนเงินให้เสร็จสิ้น จะต้องเก็บรักษาไว้ในที่ปลอดภัยไม่ให้สูญหาย และเมื่อผู้ยืมส่งใช้เงินยืมเรียบร้อยแล้วให้ทำเครื่องหมายที่แสดงว่าจ่ายคืนเงินเรียบร้อยแล้วในสัญญาการยืมเงินฉบับนั้นอำนาจการอนุมัติสั่งซื้อ สั่งจ้างและการเบิกจ่ายเงินข้อ ๓๓ การสั่งจ่ายเงินสั่งซื้อ สั่งจ้าง หรือก่อหนี้ผูกพัน ให้กระทำได้เฉพาะเพื่อประโยชน์ในการดำเนินงานของสถาบันและกระทำได้ภายในวงเงินที่กำหนดข้อ ๓๔ การซื้อหรือการจ้าง ให้ปฏิบัติตามระเบียบพัสดุข้อ ๓๕ผู้มีอำนาจอนุมัติการสั่งซื้อหรือสั่งจ้างหรือก่อหนี้ผูกพัน(๑) ผู้จัดการฝ่าย ครั้งหนึ่งไม่เกิน ๑๐๐,๐๐๐ บาท(๒) รองผู้อำนวยการ ครั้งหนึ่งไม่เกิน ๑,๐๐๐,๐๐๐ บาท(๓) ผู้อำนวยการ ครั้งหนึ่งไม่เกิน ๒๐,๐๐๐,๐๐๐ บาท(๔) คณะกรรมการ ครั้งหนึ่งเกินกว่า ๒๐,๐๐๐,๐๐๐ บาทข้อ ๓๖อำนาจในการอนุมัติสั่งจ่ายเงิน ให้ผู้อำนวยการหรือผู้ที่ผู้อำนวยการมอบหมายเป็นผู้อนุมัติส่วนที่ ๕ การเก็บรักษาเงิน ข้อ ๓๗ให้สถาบันมีตู้นิรภัยสำหรับเก็บรักษาเงินสดและสิ่งมีค่าของสถาบันข้อ ๓๘ตู้นิรภัยของสถาบัน ให้ตั้งไว้ในที่ปลอดภัย และให้มีลูกกุญแจอย่างน้อย ๒ ดอก แต่ละดอกมีลักษณะแตกต่างกันข้อ ๓๙ ลูกกุญแจตู้นิรภัยให้มีอย่างน้อย ๒ ชุด ให้ผู้อำนวยการมอบหมายให้บุคคลต่อไปนี้เป็นผู้ถือชุดที่ ๑ ดอกที่ ๑ผู้จัดการฝ่ายบริหารดอกที่ ๒ หัวหน้าส่วนการคลังชุดที่ ๒ ดอกที่ ๑ผู้ที่ผู้อำนวยการแต่งตั้งซึ่งมิได้เป็นพนักงานในส่วนการคลังดอกที่ ๒ พนักงานผู้รับผิดชอบเงินสดย่อยข้อ ๔๐ให้หัวหน้าส่วนการคลัง หรือพนักงานการเงินของสถาบันที่ได้รับมอบหมาย จัดทำบัญชีรายละเอียดสิ่งของที่เก็บรักษาในตู้นิรภัยและให้มีการตรวจสอบบัญชีรายละเอียดสิ่งของที่เก็บรักษาในตู้นิรภัยเป็นครั้งคราวตามกำหนดเวลาที่เห็นสมควรข้อ ๔๑ ถ้าผู้รักษากุญแจตู้นิรภัยคนใดไม่สามารถปฏิบัติงานได้ให้รายงานต่อผู้อำนวยการเพื่อเปลี่ยนตัวผู้ถือกุญแจตู้นิรภัยเป็นการชั่วคราวการส่งมอบกุญแจตู้นิรภัยต้องมีบันทึกไว้เป็นหลักฐานทุกคราวข้อ ๔๒การเก็บรักษากุญแจตู้นิรภัยต้องอยู่ในที่ปลอดภัย อย่าให้สูญหายหรือให้ผู้ใดลักลอบนำไปพิมพ์แบบกุญแจได้หากปรากฏว่ากุญแจหายหรือมีกรณีสงสัยว่าจะมีผู้ปลอมแปลงกุญแจให้รายงานผู้อำนวยการทราบเพื่อสั่งการโดยทันทีข้อ ๔๓เมื่อสิ้นเวลารับจ่ายเงินให้พนักงานการเงินนำเงินที่จะเก็บรักษาและรายงานเงินคงเหลือประจำวันส่งมอบให้ผู้ถือกุญแจตรวจสอบเงินและหลักฐานแทนตัวเงินกับรายงานเงินคงเหลือประจำวันเมื่อปรากฏว่าถูกต้องแล้ว ให้นำเงินเข้าเก็บรักษาในตู้นิรภัย โดยให้ผู้ถือกุญแจและพนักงานการเงินลงลายมือชื่อในรายงานเงินคงเหลือประจำวันไว้เป็นหลักฐานข้อ ๔๔ให้หัวหน้าส่วนการคลังหรือพนักงานการเงินที่ได้รับมอบหมายเสนอรายงานเงินคงเหลือประจำวันให้ผู้จัดการฝ่ายบริหารทราบในวันทำการถัดไปข้อ ๔๕ในกรณีที่เงินที่ได้รับมอบให้เก็บรักษาไม่ตรงกับจำนวนที่แสดงไว้ในรายงานเงินคงเหลือประจำวันให้ผู้ถือกุญแจและพนักงานการเงินผู้นำส่งบันทึกรับรองจำนวนเงินที่ตรวจได้นั้นไว้ในรายงานเงินคงเหลือประจำวันแล้วนำเงินเข้าเก็บในตู้นิรภัยพร้อมทั้งรายงานให้ผู้อำนวยการทราบทันที เพื่อพิจารณาสั่งการต่อไปข้อ ๔๖ในวันทำการถัดไป หากจะต้องนำเงินออกจ่าย ให้ผู้ถือกุญแจมอบเงินที่เก็บรักษาทั้งหมดให้หัวหน้าส่วนการคลังหรือพนักงานการเงินแล้วแต่กรณี รับไปจ่าย โดยให้ลงลายมือชื่อรับเงินไว้ในรายงานเงินคงเหลือประจำวันก่อนวันทำการที่รับเงินไปจ่ายนั้นข้อ ๔๗การเปิดตู้นิรภัย ให้ผู้ถือกุญแจและพนักงานการเงินตรวจสภาพกุญแจและตู้นิรภัยก่อนเมื่อพบว่าอยู่ในสภาพเรียบร้อยจึงเปิดได้ หากกุญแจหรือตู้นิรภัยอยู่ในสภาพไม่เรียบร้อยหรือมีเหตุอื่นใดที่ทำให้สงสัย ว่าจะมีการทุจริตให้รายงานให้ผู้อำนวยการทราบ เพื่อสั่งการโดยด่วนหมวด ๒การบัญชี ส่วนที่ ๑หลักเกณฑ์และการจัดทำงบการเงิน ข้อ ๔๘ให้สถาบันจัดให้มีระบบบัญชีเป็นที่ยอมรับกันทั่วไปและเหมาะสมแก่สถาบัน กำหนดให้มีระบบบัญชีซึ่งแยกตามประเภทงานที่สำคัญมีสมุดลงรายการเบื้องต้น โดยแสดงข้อมูลของสถาบันตามความเป็นจริง ถูกต้องครบถ้วนและจะต้องเก็บรักษาหลักฐานและเอกสารทางการเงินไว้ให้เป็นระเบียบเพื่อสะดวกในการตรวจสอบและเก็บรักษาไว้ที่สถาบันไม่น้อยกว่า ๑๐ ปีข้อ ๔๙สถาบันจะต้องจัดทำทะเบียนทรัพย์สินไว้เป็นหลักฐานและให้อยู่ในสภาพที่สามารถตรวจสอบได้ตลอดเวลาข้อ ๕๐การบันทึกบัญชีให้เป็นไปตามหลักการบัญชีที่รับรองทั่วไปข้อ ๕๑ให้สถาบันจัดทำงบการเงิน ดังนี้(๑) ให้จัดทำงบดุล และงบกำไรขาดทุนประจำรายไตรมาส เสนอผู้อำนวยการเพื่อทราบภายใน ๔๕วันนับตั้งแต่วันสิ้นสุดไตรมาสหนึ่งๆ(๒) เมื่อครบรอบระยะเวลาบัญชีคือตั้งแต่วันที่ ๑ มกราคม ถึงวันที่ ๓๑ ธันวาคมของทุกปี ให้จัดทำงบดุลงบกำไรขาดทุน และงบกระแสเงินสดประจำปีส่วนที่ ๒การตรวจสอบบัญชีและการรายงานประจำปี ข้อ ๕๒ให้ผู้ตรวจสอบภายในทำหน้าที่ตรวจสอบบัญชี โดยมีวัตถุประสงค์ในการตรวจสอบว่าสถาบันได้ปฏิบัติถูกต้องตามระเบียบที่กำหนดไว้หลักฐานและเอกสารทางการเงินมีความถูกต้องสมบูรณ์ การบันทึกบัญชี รวมทั้งรายงานทางการบัญชีได้ปฏิบัติตามหลักการบัญชีที่รับรองทั่วไปข้อ ๕๓ให้สถาบันจัดทำงบดุล งบกำไรขาดทุน และงบกระแสเงินสดเสนอให้สำนักงานตรวจเงินแผ่นดินเป็นผู้สอบบัญชี ภายใน ๑๒๐ วันนับตั้งแต่วันสิ้นสุดรอบระยะเวลาบัญชี และนำเสนอรายงานที่ผ่านการรับรองจากสำนักงานตรวจเงินแผ่นดินต่อคณะกรรมการหมวด ๓การงบประมาณ ส่วนที่ ๑อำนาจหน้าที่ของผู้อำนวยการ ข้อ ๕๔ให้ผู้อำนวยการมีอำนาจหน้าที่จัดทำงบประมาณ แผนการเงิน และแผนปฏิบัติการ เสนอต่อคณะกรรมการเพื่อพิจารณาอนุมัติอันประกอบด้วย(๑) คำแถลงประกอบแผนการเงินและงบประมาณ แสดงฐานะกองทุนและการเงิน สาระสำคัญของแผนการเงิน หรืองบประมาณและความสัมพันธ์ระหว่างรายรับและรายจ่ายที่ขอตั้ง(๒) รายรับ รายจ่ายเปรียบเทียบระหว่างปีที่ล่วงมาแล้ว ปีปัจจุบัน และปีที่ขอตั้งงบประมาณรายจ่าย(๓) คำอธิบายเกี่ยวกับประมาณการรายรับ(๔) คำชี้แจงเกี่ยวกับงบประมาณรายจ่ายที่ขอตั้ง(๕) รายงานเกี่ยวกับการเงินของสถาบัน(๖) คำอธิบายเกี่ยวกับหนี้ของสถาบันทั้งที่มีอยู่แล้วในปัจจุบันและที่เสนอขอกู้เพิ่มเติม(๗) รายงานการรับเงินหรือทรัพย์สินที่มีผู้มอบให้เพื่อช่วยสถาบัน(๘) ร่างแผนการเงินและงบประมาณประจำปีส่วนที่ ๒การจัดทำงบประมาณ ข้อ ๕๕ถ้าแผนการเงินและงบประมาณรายจ่ายประจำปีออกใช้ไม่ทันปีงบประมาณใหม่ ให้ใช้งบประมาณรายจ่ายประจำปีและงบประมาณที่ล่วงแล้วไปพลางก่อนได้ ตามหลักเกณฑ์และเงื่อนไขที่ผู้อำนวยการกำหนดโดยอนุมัติของคณะกรรมการข้อ ๕๖ในกรณีจำเป็นจะต้องจ่ายเงินเพื่อก่อหนี้ผูกพันเกินกว่าหรือนอกเหนือไปจากที่กำหนดไว้ในระเบียบแผนการเงินและงบประมาณรายจ่ายประจำปีที่อนุมัติโดยคณะกรรมการแล้วผู้อำนวยการอาจเสนอร่างแผนการเงินและงบประมาณรายจ่ายเพิ่มเติมต่อคณะกรรมการเพื่อพิจารณาอนุมัติโดยให้แสดงถึงเงินที่พึงได้มาสำหรับจ่ายตามแผนการเงินและงบประมาณรายจ่ายเพิ่มเติมที่ขอตั้งด้วยและให้นำระเบียบข้อ ๕๔ มาใช้บังคับส่วนที่ ๓การโอนงบประมาณรายจ่าย ข้อ ๕๗ในกรณีที่มีการเปลี่ยนแปลงรายการ หรือโอนหมวดรายจ่าย ให้ปฏิบัติดังนี้(๑) การเปลี่ยนแปลงรายการภายในหมวดรายจ่ายใดโดยไม่เพิ่มวงเงินงบประมาณของหมวดนั้น ให้ผู้จัดการฝ่ายงานพิจารณาถึงเหตุผลความจำเป็นและแจ้งผู้อำนวยการเพื่อทราบต่อไป(๒) การโอนระหว่างหมวดรายจ่ายใดยกเว้นหมวดเงินเดือนและค่าจ้าง ให้ผู้จัดการฝ่ายงานพิจารณาถึงเหตุผลความจำเป็นแล้วเสนอต่อผู้อำนวยการเพื่อพิจารณาอนุมัติข้อ ๕๘เมื่อสิ้นปีงบประมาณ หากยังมิได้เบิกจ่ายเงินตามรายการที่กำหนดไว้ในเอกสาร แผนการเงินและงบประมาณรายจ่ายประจำปีและมิได้ก่อหนี้ผูกพันหรือกันเงินไว้จ่ายเหลื่อมปี ให้นำเงินคงเหลือดังกล่าวกลับเข้ากองทุนและถ้าประสงค์จะนำมาจ่าย ให้จัดทำเป็นแผนการเงินและงบประมาณรายจ่ายประจำปีส่วนที่ ๔การควบคุมงบประมาณ ข้อ ๕๙ให้ผู้อำนวยการเป็นผู้รับผิดชอบในการควบคุมงบประมาณเพื่อปฏิบัติการให้เป็นไปตามกฎหมายระเบียบ หรือข้อบังคับ และให้มีอำนาจหน้าที่ดังต่อไปนี้(๑) จัดให้มีการประมวลบัญชีการเงินของสถาบัน(๒) จัดให้มีการตรวจเอกสารการขอเบิกเงินการจ่ายเงิน และการก่อหนี้ผูกพัน ตลอดจนเอกสารต่างๆ เกี่ยวกับการรับเงินการเก็บรักษาเงิน และการนำเงินเข้ากองทุน(๓) กำหนดและควบคุมระบบบัญชีระบบรายงาน และเอกสารเกี่ยวกับการรับจ่ายเงินและหนี้(๔) จัดให้มีรายงานแสดงการเปรียบเทียบระหว่างงบประมาณและค่าใช้จ่ายที่เกิดขึ้นจริงตามแผนงานหรือโครงการ(๕) กำหนดระเบียบหรือข้อบังคับว่าด้วยเงินทดรองจ่ายของสถาบัน(๖) กำหนดระเบียบหรือข้อบังคับเกี่ยวกับการเบิกจ่ายเงินจากกองทุน การนำเงินเข้าสมทบกองทุนและการบริหารเงินกองทุนให้สอดคล้องกับระเบียบว่าด้วยการบริหารกองทุนของสถาบันส่วนที่ ๕การติดตามประเมินผลงบประมาณ ข้อ ๖๐ให้ผู้จัดการฝ่ายงานรายงานความก้าวหน้าหรือความสำเร็จของแผนงาน/โครงการ ต่อผู้อำนวยการหรือผู้ที่ผู้อำนวยการมอบหมายตามหลักเกณฑ์และระยะเวลาที่ผู้อำนวยการกำหนดตามความเหมาะสมเพื่อใช้เป็นข้อมูลในการชี้แจงต่อคณะกรรมการและสำนักงบประมาณหรือผู้ให้เงินอุดหนุนแล้วแต่กรณี ตามความจำเป็นหมวด ๔ความรับผิดชอบ ข้อ ๖๑พนักงานผู้ใดกระทำการโดยจงใจหรือประมาทเลินเล่อ ไม่ปฏิบัติตามระเบียบนี้ หรือกระทำการโดยมีเจตนาทุจริตหรือนอกเหนืออำนาจหน้าที่ ถือว่าผู้นั้นกระทำผิดวินัยข้อ ๖๒ พนักงานผู้ใดกระทำการให้เกิดความเสียหายต้องรับผิดชอบชดใช้เงินตามจำนวนที่เกิดความเสียหายนั้นและจะต้องรับโทษทางวินัยด้วยข้อ ๖๓เอกสารหลักฐานทุกชนิดที่เกี่ยวกับการเงินและบัญชี ให้ถือเป็นเอกสารปกปิดและมีไว้เพื่อเป็นหลักฐานในการปฏิบัติงานของสถาบันเท่านั้นพนักงานผู้รับผิดชอบหรือบุคคลอื่นจะนำเอกสารนั้นไปเปิดเผยหรือนำไปใช้เพื่อกิจกรรมอย่างอื่นจะต้องได้รับอนุมัติเป็นลายลักษณ์อักษรจากผู้อำนวยการก่อนบุคคลผู้ใดกระทำผิดตามที่กล่าวมาแล้วในวรรคแรกให้ถือว่ากระทำผิดวินัยและต้องได้รับโทษตามควรแก่กรณีข้อ ๖๔ในกรณีที่ปรากฏความผิดเกี่ยวกับทรัพย์ (เงิน) ตามประมวลกฎหมายอาญา และทางสถาบันได้แจ้งความกับพนักงานสอบสวนว่าพนักงานผู้นั้นกระทำความผิด แม้พนักงานซึ่งกระทำผิดได้ชดใช้ทรัพย์คืนครบถ้วนหรือไม่ก็ตามก็ไม่สามารถนำมาอ้างเพื่อให้พ้นผิดทางอาญาได้หมวด ๕บทเฉพาะกาล ข้อ ๖๕ ในกรณีที่ยังไม่ได้กำหนดระเบียบพัสดุของสถาบันขึ้นโดยเฉพาะให้นำระเบียบสำนักนายกรัฐมนตรีว่าด้วยการพัสดุ พ.ศ. ๒๕๓๕ และฉบับแก้ไขเพิ่มเติมมาใช้โดยอนุโลม ในกรณีจำเป็นเพื่อประโยชน์ของสถาบันผู้อำนวยการอาจกำหนดให้เป็นอย่างอื่นได้แล้วรายงานให้คณะกรรมการทราบข้อ ๖๖ ในกรณีที่ยังไม่ได้กำหนดระเบียบการเบิกจ่ายเงินของสถาบันขึ้นโดยเฉพาะให้นำระเบียบกระทรวงการคลังว่าด้วยระเบียบการเบิกจ่ายการคลัง พ.ศ. ๒๕๒๐ระเบียบการเก็บรักษาเงินและการนำเงินส่งคลังของส่วนราชการ พ.ศ. ๒๕๒๐แก้ไขเพิ่มเติม ฉบับที่ ๒ พ.ศ. ๒๕๓๑ มาใช้โดยอนุโลม ในกรณีจำเป็นเพื่อประโยชน์ของสถาบันผู้อำนวยการอาจกำหนดให้เป็นอย่างอื่นได้ แล้วรายงานให้คณะกรรมการทราบข้อ ๖๗ในกรณีที่ยังไม่ได้กำหนดอัตราเบี้ยกรรมการของสถาบันขึ้นโดยเฉพาะให้นำมติคณะรัฐมนตรีเมื่อวันที่๒๑ เมษายน พ.ศ. ๒๕๔๑ ว่าด้วยการกำหนดเบี้ยประชุมคณะกรรมการมาตรวิทยาแห่งชาติและให้ปฏิบัติตามหนังสือกระทรวงการคลัง ด่วนที่สุด ที่ กค ๐๕๒๙.๒/๒๒๓๑ ลงวันที่ ๒๗มกราคม ๒๕๔๑ มาใช้โดยอนุโลม และในกรณีจำเป็นเพื่อประโยชน์ของสถาบัน ผู้อำนวยการอาจกำหนดให้เป็นอย่างอื่นได้แล้วรายงานให้คณะกรรมการทราบข้อ ๖๘ระเบียบนี้ย่อมไม่มีผลกระทบกระเทือนการใดซึ่งได้ดำเนินการไปแล้วโดยชอบด้วยระเบียบหรือคำสั่งของสถาบันที่ใช้อยู่ก่อนวันที่ระเบียบนี้มีผลใช้บังคับข้อ ๖๙การปฏิบัติการใดที่อยู่ระหว่างดำเนินการและยังไม่แล้วเสร็จในวันที่ระเบียบนี้มีผลใช้บังคับให้ดำเนินการตามระเบียบหรือคำสั่งของสถาบันที่ใช้อยู่เดิมข้อ ๗๐ให้ผู้อำนวยการเป็นผู้รักษาการตามระเบียบนี้และให้มีอำนาจกำหนดหลักเกณฑ์ วิธีการหรือแนวทางปฏิบัติเพื่อประโยชน์ในการปฏิบัติตามระเบียบนี้ ทั้งนี้ ต้องไม่ขัดหรือแย้งกับระเบียบนี้ข้อ ๗๑กรณีที่มีปัญหาและไม่อาจปฏิบัติตามระเบียบนี้ได้ ให้คณะกรรมการเป็นผู้วินิจฉัยชี้ขาดประกาศ ณ วันที่ ๒๘ พฤษภาคม พ.ศ. ๒๕๔๒สุวิทย์ คุณกิตติรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อมสุกัญญา/ผู้จัดทำ๒๙ กันยายน ๒๕๔๙[๑] ราชกิจจานุเบกษาเล่ม ๑๑๖/ตอนที่ ๕๓ ง/หน้า ๑๔๔/๖ กรกฎาคม ๒๕๔๒